14.12.2011 Euroopa Liidu Teataja L 330/23 OTSUSED NÕUKOGU OTSUS, 1. detsember 2011, mis käsitleb praktilist ja menetluslikku korda Euroopa kultuuripärandi märgist käsitleva Euroopa Liidu meetme Euroopa komitee nelja liikme ametisse nimetamiseks nõukogu poolt (2011/831/EL) EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 16. novembri 2011. aasta otsust nr 1194/2011/EL Euroopa kultuuripärandi märgist käsitleva Euroopa Liidu meetme kohta, (!) eriti selle artiklit 8, ning arvestades järgmist: (1) —— Otsuse nr 1194/2011/EL artiklis 8 sätestatakse, et moodustatakse sõltumatu Euroopa eksperdikomitee (edaspidi ,»Euroopa komitee”), kuhu kuulub 13 liiget, kelle nimetavad ametisse Euroopa Liidu institutsioonid ja organid ning kellest neli nimetab ametisse nõukogu kolme aasta pikkuseks ametiajaks. (2) = Iga institutsioon ja organ peaks püüdma tagada, et tema poolt ametisse nimetatavate Euroopa komitee liikmete pädevused oleksid võimalikult suurel määral üksteist täiendavad. (3) Liikmesriike, kelle üks või mitu eksperti on Euroopa komitee liikmete kandidaatide esitamise ajal komitee liikmed ja kelle nimetas ametisse muu institutsioon või organ kui nõukogu, innustatakse protsessis osalemise üle otsustamisel võtma arvesse geograafilise ja soolise tasa- kaalu suurendamist Euroopa komitees. (4) —— On asjakohane, et nõukogu teeks otsuse oma Euroopa komitee nelja liikme ametisse nimetamise praktilise ja menetlusliku korra kohta. (5) — Nimetatud kord peaks olema õiglane, hõlpsasti raken- datav, mittediskrimineeriv, läbipaistev ning sellega tuleks püüda tagada, et Euroopa komiteesse nimetatud liikmed täidavad täielikult oma kohustusi. (6) — Kõnealust korda tuleks vajaduse korral muuta, võttes arvesse otsuse nr 1194/2011/EL artikliga 18 ette nähtud Euroopa kultuuripärandi märgist käsitleva Euroopa Liidu meetme hindamiste tulemusi, (*) ELT L 303, 22.11.2011, lk 1. ON VASTU VÕTNUD KÄESOLEVA OTSUSE: Artikkel 1 Nõukogu teeb otsuse Euroopa komitee nelja liikme ametisse nimetamise kohta vastavalt artiklis 2 sätestatud praktilisele ja menetluslikule korrale. Artikkel 2 1. >Liikmesriikidel palutakse esitada kandidaate Euroopa komitee liikmete kohtadele. Liikmesriikide osalemine protsessis on vabatahtlik. Igal liikmesriigil on õigus esitada ainult üks kandidaat. Tasakaalustatud geograafilise esindatuse tagamiseks ei saa osaleda liikmesriigid, kelle eksperdid nimetas nõukogu ametisse eelmiseks ametiajaks. 2. Kandideerimistaotlused esitatakse vastavalt lisa 1. osas esitatud nõuetele kirjalikult ning need peavad selgelt näitama, et asjaomane kandidaat on sõltumatu ekspert, kellel on asjako- hased kogemused ja eksperditeadmised meetme eesmärkidega seotud valdkondades ning kes on pühendunud tööle Euroopa komitees. Nimetatud taotlused peavad lisaks sisaldama lisa 2. osas esitatud nõuetekohaselt allkirjastatud avaldust. 3. > Kandideerimistaotlustes täpsustatakse iga kandidaadi peamine eksperditeadmiste kategooria järgmiste kategooriate hulgast: — Euroopa ajalugu ja kultuur, — haridus ja noored, — kultuuriväärtuslike objektide haldamine, sealhulgas kultuu- ripärandi mõõde, — teabevahetus ja turism. 4. > Nõukogu asjakohase ettevalmistava organi poolt vastuvõe- tavaks tunnistatud kandideerimistaotluste vahel korraldatakse loosimine, et valida iga lõikes 3 osutatud nelja kategooria jaoks välja üks kandidaat. Iga kategooria puhul loositud esimene nimi loetakse valituks. Seejärel kiidab nõukogu valiku heaks.